हुलसै ला पगवा पखार हो लहरिया क हार ले ले सगरा॥ हिमकर हास दसन द्युति उडुगन, मलयज बाजै सितार हो लहरिया क हार ले ले सगरा । सुर मणि मौलि मु...
हिमकर हास दसन द्युति उडुगन,
मलयज बाजै सितार हो लहरिया क हार ले ले सगरा ।
सुर मणि मौलि मुकुट धवलागिरि
किंकिणि गंगा विहार हो लहरिया क हार ले ले सगरा ।
नरमद सिन्धु ललित अलकावलि
बिन्दी तिलक घनसार हो लहरिया क हार ले ले सगरा ।
द्राविण बंग तमिल अरु उत्कल
केरल चिरिया कै तार हो लहरिया क हार ले ले सगरा ।
* * *
सखि अग जग मन चोरवा हो मोर भारत देशवा ।
गौतम गाँधी कै सजल सपनवाँ
राना, सिवा, लछिमीबाई क प्रनवाँ,
नख शिख सुभग पोर-पोरवा हो मोर भारत देशवा ।
भगत, अजाद, तिलक, चितरंजन
इनिरा, जवाहिर कै नयना क अंजन,
नाचै निरखि मन मोरवा हो, मोर भारत देशवा ।
* * *
मोर कसमिरवा जागी ना ।
जननी माथै कै सिन्दुरवा, मोर कसमिरवा जागी ना ॥
कस्तूरी हिरनवाँ फनिहैं अम्बर ब्योम वितनवाँ
मोर कसमिरवा जागी ना ।
कवि गुरु कालीदास परनवाँ मोर कसमिरवा जागी ना ॥
जागी राजस्थनवाँ जागी कैकय सिन्धु सिवनवाँ
मोर कसमिरवा जागी ना ।
जागी सउँसै हिन्दुस्तनवाँ मोर कसमिरवा जागी ना ॥
* * *
जय भारत बोला सुगन मयना ।
जय भारत बोला सुगन मयना ॥
इहवाँ बदे तरसै इन्नर की नगरी
सपनों में तजबै न इहवाँ की डगरी ,
अब ’पंकिल’ खोला अलस नयना -
जय भारत बोला सुगन मयना॥
bho_Deva kas_Deva bho_Deva hin_Deva bho_Deva awa_Deva bho_Deva mai_Deva bho_Deva unk awa_Deva bho_Deva bho_Deva hin_Deva bho_Deva bho_Deva awa_Deva unk mag_Deva bho_Deva awa_Deva mag_Deva bho_Deva awa_Deva mag_Deva bho_Deva unk awa_Deva awa_Deva bho_Deva bho_Deva awa_Deva awa_Deva